Κεφτεδάκια κοτόπουλου ψητά, με κουρκουμά
Ο κουρκουμάς ταιριάζει τέλεια με τον κιμά κοτόπουλου και κάνει τα κεφτεδάκια μας ονειρεμένα.
600 γρ. κιμάς κοτόπουλου από μπούτι , 150 γρ. φρέσκο κρεμμυδάκι, ψιλοκομμένο (το λευκό και τρυφερό πράσινο μέρος) , 1/4 κουτ. γλυκού πιπέρι καγιέν , 1/4 κουτ. γλυκού κανέλα, σε σκόνη  , 1/4 κουτ. γλυκού κακουλέ (λέγεται και καρδάμωμο)  , 1 κουτ. σούπας κουρκουμάς, σε σκόνη , 1 αυγό  τα φύλλα από 1/3 μάτσο φρέσκο δυόσμο, ψιλοκομμένα  , 1 κουτ. γλυκού ξύσμα λεμονιού , 200 γρ. ψωμί, χωρίς την κόρα, μουλιασμένο σε λίγο νερό και καλά στυμμένο , 60 ml ελαιόλαδο , αλάτι, πιπέρι φρεσκοτριμμένο
Για να φτιάξουμε τα κεφτεδάκια κοτόπουλου ψητά, με κουρκουμά, σε ένα τηγάνι ζεσταίνουμε 2  κουτ. σούπας από το ελαιόλαδο σε μέτρια φωτιά και σοτάρουμε το φρέσκο κρεμμύδι για  περίπου 5 λεπτά, μέχρι να μαλακώσει. Αποσύρουμε από τη  φωτιά και αφήνουμε να κρυώσει.Αδειάζουμε το κρεμμύδι με το λάδι σε ένα βαθύ μπολ και  προσθέτουμε 3 κουτ. σούπας παγωμένο νερό και όλα τα υπόλοιπα υλικά.Ζυμώνουμε για 2 - 3 λεπτά, μέχρι να σχηματιστεί ένα αφράτο μείγμα.Λαδώνουμε τα χέρια μας καλά και πλάθουμε 20 - 25 κεφτεδάκια.Προθερμαίνουμε το φούρνο στους 220° C στη λειτουργία  του αέρα και στρώνουμε με λαδόκολλα ένα ρηχό ταψί.Απλώνουμε τα κεφτεδάκια στο ταψί και ψήνουμε για περίπου 10 λεπτά, μέχρι να ροδίσουν.
Κιμάς κοτόπουλου